Ալիս և Էլեն Քեսլերներ

**Ալիս և Էլեն Քեսլերներ** (, ), գերմանացի երկվորյակ քույրեր, որոնք որպես երգչուհիներ, պարուհիներ և դերասանուհիներ հայտնի էին Եվրոպայում, հատկապես Գերմանիայում և Իտալիայում, 1950-ական և 1960-ական թվականներին։

2025 թվականի նոյեմբերի 17-ին երկվորյակները մահացել են ընթերակայված ինքնասպանության միջոցով, 89 տարեկան հասակում։

## Կենսագրություն
thumb|Քեսլեր երկվորյակների լուսանկարը իտալական TV Sorrisi e Canzoni ամսագրում, 1965 թվական
thumb|Քեսլեր երկվորյակները The Danny Kaye Show-ում, 1966 թվական
Ալիս և Էլեն Քեսլերները ծնվել են 1936 թվականի օգոստոսի 20-ին Ներխաու քաղաքում, Սաքսոնիա, Պաուլ և Էլզա Քեսլերների ընտանիքում։ Աղջիկները սկսել են բալետի դասերի հաճախել վեց տարեկանում, իսկ 11 տարեկանում միացել են Լայպցիգի օպերայի երեխաների բալետի ծրագրին։ 1952 թվականին, երբ նրանք 16 տարեկան էին, ծնողները ընտանիքի համար օգտագործել են այցելուի վիզա՝ Գերմանիայի Դեմոկրատական Հանրապետություն փախչելու համար։

Դյուսելդորֆ հասնելուց հետո նրանք ելույթներ ունեցան «Palladium» թատրոնում։ 1955-1960 թվականներին նրանք հանդես են եկել Փարիզի «Lido» երաժշտական ​​թատրոնում։ Այստեղ 1959 թվականի հունիսի 17-ին նրանք հանդիպել են ամերիկացի երգիչ Էլվիս Փրեսլիին, որը բանակից արձակուրդում է եղել։ 1961 թվականին նույն թատրոնում նրանք հանդիպել են նաև իտալացի-ամերիկացի խորեգրաֆ Դոն Լուրիոյին, որը նրանց հրավիրել է Իտալիա։

Երկվորյակ քույրերը ներկայացրել են Արևմտյան Գերմանիան 1959 թվականի «Եվրատեսիլ» երգի մրցույթում՝ զբաղեցնելով 8-րդ տեղը «Heute Abend wollen wir tanzen geh'n» («Այս երեկո ուզում ենք գնալ պարելու») երգով։

1962 թվականին նրանք տեղափոխվել են Իտալիա, որտեղ աստիճանաբար սկսել են ստանալ ավելի լուրջ դերեր։ Նրանք մեծ հայտնիություն ձեռք բերել «RAI» հեռուստաընկերության «Studio Uno» (1961-1966) շոուի միջոցով։ 40 տարեկանում նրանք համաձայնվել են հայտնվել «Փլեյբոյ» իտալական համարի շապիկին։ Այդ համարը դարձել է մինչ այդ ամենաարագ վաճառվածն Իտալիայում։

Քույրերը մեծ ճանաչում ԵՆ վայելել նաև ԱՄՆ-ում․ նրանք ԱՄՆ-ում հեռուստատեսային առաջնաելույթը կատարել են CBS հեռուստառադիոցանցի «The Red Skelton Hour» շոուում։ Երկվորյակ քույրերը հանդես են եկել ազգային մակարդակի ծրագրերում։ Նրանք նաև նկարահանվել են 1962 թվականի «Սոդոմ և Գոմորա» ֆիլմում որպես պարուհիներ և նույն տարում նրանց լուսանկարը հայտնվել է «Life» ամսագրի շապիկին։

1986 թվականին քույրերը վերադարձել են Գերմանիա և բնակություն հաստատել Գրյունվալդում։ Նրանք պարգևներ են ստացել ինչպես Գերմանիայի, այնպես էլ Իտալիայի կառավարություններից՝ գերմանա-իտալական համագործակցությանը նպաստող իրենց գործունեության համար։

Երկու քույրերն էլ ունեցել են սիրային հարաբերությունների երկար պատմություն․ Էլլենը 20 տարի կապի մեջ է եղել իտալացի դերասան Ումբերտո Օրսինիի հետ, իսկ Ալիսը հարաբերություններ է ունեցել ֆրանսիացի երգիչ Մարսել Ամոնի և իտալացի դերասան Էնրիկո Մարիա Սալեռնոյի հետ, սակայն նրանք երբեք չեն ամուսնացել։

Ալիս և Էլեն Քեսլերները մահացել են նույն օրը միասին՝ 2025 թվականի նոյեմբերի 17-ին, 89 տարեկանում, ընթերակայված ինքնասպանության միջոցով։

## Պարգևներ
*Պրեմիո Կապո Կիրցե
*Գերմանիայի Դաշնային Հանրապետության արժանիքի շքանշան (1987)
*Գրիմմայի պատվավոր քաղաքացի (2006)
*Բավարիայի արժանիքի շքանշան

## Գրականություն
*Kessler, Alice; Kessler, Ellen (1996). Eins und eins ist eins (in German). ISBN 978-3-7654-2880-7. OCLC 38132100.

## Ծանոթագրություններ

## Արտաքին հղումներ
* 
* 
* Alice & Ellen Kessler
* Interviewed by the CBC, ca. 1960 (the interview, made while they were employed at The Lido, starts halfway through the clip)
* Kessler Sisters on Scopitone

Կատեգորիա:Գերմանացի դերասանուհիներ
Կատեգորիա:Գերմանացի երգիչներ
Կատեգորիա:Գերմանացի երգչուհիներ
Կատեգորիա:Գերմանացի կինոդերասաններ
Կատեգորիա:Գերմանացի կինոդերասանուհիներ
Կատեգորիա:Գերմանացի մոդելներ
Կատեգորիա:Գերմանացի պարուհիներ
Կատեգորիա:Գերմանիայի մասնակիցները Եվրատեսիլ երգի մրցույթում
Կատեգորիա:Եվրատեսիլ երգի մրցույթի մասնակիցներ
Կատեգորիա:Երաժիշտներ այբբենական կարգով
Կատեգորիա:Երաժշտական դուետներ
Կատեգորիա:Ինքնասպանություններ Գերմանիայում